Folketing
2004-04-15

Nu er der så spørgsmålet om de 800 ha natur, og så kunne det godt være, at fru Elsebeth Gerner Nielsen kunne tænke sig det. Jeg synes da, at man skal gå ind og diskutere det med hinanden, og jeg vil sige til fru Elsebeth Gerner Nielsen, at jeg er sikker på, at vi nok får nogle spørgsmål om det, og så svarer vi på dem. Så ser vi, hvilke konditioner der er. Det er jo ikke unormalt. Da vi gik ind og lavede naturforlig her - og jeg siger det, fordi jeg gerne havde set flere med end Venstre, Konservative, Dansk Folkeparti og Kristendemokraterne - sagde vi jo bl.a., at vi ville sælge 1.500 ha nåleskov, som ingen betydning eller meget lidt betydning havde for miljøet, og der har fru Elsebeth Gerner Nielsen jo tidligere overgået regeringen ved at foreslå 35.000 ha. Så det er jo ikke unormalt, at vi kan følge hinanden.